Audi A6 C4

Audi A6 C4 (type 4A) var en øvre mellemklassebil fra Audi. Den kom på markedet i midten af 1994 som efterfølger for og en faceliftet udgave af Audi 100 C4. Den var dermed den første model i serien efter omdøbningen af Audi 100 til Audi A6. Den tilsvarende sportsmodel blev samtidig omdøbt fra S4 til S6.

Modelhistorie 

Den interne betegnelse "4A/C4" fra fjerde generation af Audi 100 blev genbrugt til Audi A6, da modellen ikke var en teknisk nyudvikling men derimod et facelift. Audi 100 C4 blev modificeret i forskellige detaljer og fra juni 1994 (modelår 1995) solgt som Audi A6. Det grundlæggende tekniske layout var identisk med forgængerens. Modellen blev i denne udførelse bygget frem til oktober 1997. Ligesom sine forgængere var A6 C4 udstyret med det i 1985 introducerede, fuldt forzinkede karrosseri, og kunne leveres med fire-, fem-, seks- og ottecylindrede motorer hvoraf udvalgte motor- og udstyrsvarianter som ekstraudstyr kunne leveres med quattro-firehjulstræk. Efterfølgeren var den komplet nyudviklede Audi A6 C5.

Den største ændring i forhold til forgængeren var ud over talrige designmodifikationer introduktionen af Audis hidtil stærkeste dieselmotor. Det drejede sig om en femcylindret rækkemotor med direkte indsprøjtning, fordelerindsprøjtningspumpe, turbolader, luftmængdemåler, elektronisk styret udstødningsgastilbageføring og oxidationskatalysator. Med dette udstyr kunne en dieselbil fra Audi i standardudførelse for første gang overskride 200 km/t-grænsen. Motoren kunne kombineres med automatgear eller for første gang i en dieselbil en manuel gearkasse med seks fremadgående gear. Også denne motor fandtes med quattro-firehjulstræk som ekstraudstyr.

Udvendigt synlige ændringer på A6 i forhold til Audi 100 var:
 Modificerede kofangere (uden påsatte, sorte kunststoflister) i bilens farve
 I bilens farve lakerede sidelister på døre og forskærme
 Motorhjelmen og kølergrillen samt bagenden var let V-formede ind mod midten af bilen 
 Højre sidespejl lidt mindre end det venstre. Begge var nu, uanset motorstørrelse og udstyrsniveau, lakeret i bilens farve (førhen kun versioner med V6-motor eller som ekstraudstyr)
 Kromlister under ruderne (på 140 hk TDI, V6 og S6, fra modelår 1996 på samtlige versioner)
 Hvide blinklys fortil
 Sideblinklys på forskærmene foran A-søjlen
 Nydesignet rat og gearknop
 Nydesignet kombiinstrument med mere moderne skrifttype og digital kilometer- og triptæller, digitalur på versioner med ekstrainstrumenter erstattet af analogur
 Ved låste døre forsvandt låseknapperne helt ned i dørbeklædningerne
 Biler bestilt med radio fra fabrikken havde ikke længere radio i DIN-standardstørrelse; biler med kun radioforberedelse eller leveret uden radio fra fabrikken havde fortsat "almindelig" DIN-radiokonsol ligesom Audi 100

Tekniske og sikkerhedsmæssige ændringer i forhold til Audi 100:
 Tredje bremselygte (fra modelår 1996 standard i samtlige versioner)
 Fører- og passagerairbag standard, afløste procon-ten
 Nyt centrallåsesystem (fra modelår 1996)
 Hvide blinklys foran
 Bortfald af oliemålepinden til automatgearkassen

Mod slutningen af modellens levetid introducerede Audi ud over Audi S6 endnu en sportsversion af A6 i marts 1996: Audi S6 plus, som kun fandtes med en effektøget 4,2-liters V8-motor. Derimod fandtes den almindelige S6 både med en femcylindret 2,2-liters turbomotor og en 4,2-liters V8-motor. S6 plus fandtes både som Limousine og Avant og blev bygget hos quattro GmbH i Neckarsulm. I S6 plus steg V8-motorens ydelse fra 213 kW (290 hk) til 240 kW (326 hk). Af S6 plus blev der frem til 1997 kun bygget 97 Limousine- og 855 Avant-modeller.

I Kina fremstillede FAW-Volkswagen A6 C4 i årene 1998 til 2003 som efterfølger for Audi 200 Lang.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Audi A6 C4 samt Audi 100 C4 klassificeret som følger:
 1999: Mindst 50% bedre end middelbilen
 2001: Mindst 20% bedre end middelbilen
 2003: Mindst 15% bedre end middelbilen
 2005: Mindst 15% bedre end middelbilen
 2007: Mindst 20% bedre end middelbilen
 2009: Mindst 20% bedre end middelbilen
 2011: Som middelbilen
 2013: Som middelbilen
 2015: Som middelbilen

Tekniske data

Benzinmotorer 

Samtlige versioner med benzinmotor er E10-kompatible.

Dieselmotorer

Noter

Litteratur 
 Automobil Revue. Katalog 1995, 1996 og 1997 (på tysk og fransk).

Eksterne henvisninger 

C4
Øvre mellemklassebiler
Stationcars
Forhjulstrukne biler
Biler introduceret i 1994
Biler fra 1990'erne